# Granuloma piogènic

El granuloma piogènic o botriomicoma és un tumor vascular benigne format per teixit connectiu hiperplàstic, que sorgeix tant en les mucoses com en la pell després d'un trauma físic, una infecció o una irritació. També s'anomena hemangioma capil·lar lobulat. Habitualment apareix en solitari i amb freqüència afecta el llavi, les genives, la regió periunguial, o la cavitat nasal. La sinergia farmacològica entre determinats biomedicaments pot induir la seva gènesi en malalts oncològics. Que es desenvolupi de forma múltiple i disseminada és un fenomen quasi excepcional, observat sobretot en individus cremats. Molt poques vegades es localitza al tracte gastrointestinal, provocant una anèmia seriosa i d'origen poc evident.
Els granulomes piogènics es veuen a qualsevol edat i són més freqüents en les dones que en els homes. Es creu que els estrògens i altres hormones sexuals formen part dels factors que afavoreixen el seu desenvolupament en les dones embarassades Aquestes lesions es poden produir durant el primer trimestre de gestació, amb una incidència creixent fins al setè mes, i ocasionar eventualment epistaxis greus. S'han descrit casos inusuals de granulomes piogènics en el pavelló auricular, l'esòfag, la còrnia i en la conjuntiva Poden créixer sobre un cos estrany de llarga evolució.

## Signes i símptomes

La lesió característica és una pàpula vermella, pedunculada i molt friable. Menys comunament es presenta com una placa sèssil. Té un creixement exofític ràpid i la seva superfície acostuma a ulcerar-se amb facilitat. Segons sigui el temps d'evolució i el grau de proliferació vascular del granuloma, la intensitat del seu color varia. Les mides solen oscil·lar entre uns quants mil·límetres i un parell de centímetres, tot i que es poden produir lesions més petites o més grans. Alguna vegada, en persones immunodeficients, sorgeixen sobre zones que han rebut un empelt de pell per una infecció cutània prèvia i arriben a ser gegants. Els granulomes piogènics sovint sagnen profusament quan reben un trauma lleuger o inclús ho fan sense cap agressió externa. Poden secretar una substància oliosa, fent que tinguin la superfície humida, en especial si el granuloma es troba al cuir cabellut. Els intestinals són un origen infreqüent d'hemorràgies greus o d'intussuscepció (desplaçament d'una part de l'intestí cap a l'interior de la porció següent) i anèmia important.

## Histologia

Histològicament, les lesions inicials del granuloma piogènic es caracteritzen per l'angiogènesi i la presència de dipòsits de col·lagen. Una vegada completament desenvolupades tenen morfologia polipoide i mostren un patró multilobulat, amb septes de teixit conjuntiu que separen lóbuls plens de capil·lars sanguinis. L'activitat mitòtica en les cèl·lules endotelials i estromals es molt variable i pot existir un escàs infiltrat de limfòcits, cèl·lules plasmàtiques i mastòcits. En estadis avançats d'evolució, s'observa un increment del teixit fibrós i una disminució de la mida dels lòbuls. Les lesions tardanes són similars a un fibroma i generalment acostumen a estar delimitades per prominents collarets d'epiteli, a causa del creixement endofític de les crestes epidèrmiques. S'ha descrit algun insòlit cas de granuloma piogènic en una persona no immunodeficient amb trets histològics similars als d'un sarcoma de Kaposi.

## Tractament

Per regla general, a banda de les intestinals i les oculars, les lesions mucocutànies del granuloma piogènic no són especialment greus i el tractament depèn de la seva localització. Poden ser extirpades quirúrgicament, eliminades emprant crioteràpia o destruïdes amb diversos tipus de làser. En la majoria dels casos el raspat del granuloma seguit de l'electrocoagulació de la seva base sota anestèsia local sol ser suficient. Les recidives del granuloma piogènic, és a dir, el desenvolupament de múltiples lesions satèl·lit després de tractar la lesió primària, són poc comunes. En aquests casos, una resecció quirúrgica que inclogui pell normal en els marges laterals i profunds és el procediment d'elecció. L'administració sistèmica de propanolol en el granuloma piogènic eruptiu disseminat pot aconseguir que les lesions desapareguin completament.

## Referències

* ↑ Sarwal, P; Lapumnuaypol, K «Pyogenic Granuloma» (en anglès). StatPearls [Internet]. StatPearls Publishing LLC, 2021 Nov 21; NBK556077 (rev), pàgs: 13. PMID: 32310537 [Consulta: 1r febrer 2022].
* ↑ Hale, CS «Lobular capillary hemangioma» (en anglès). Skin nonmelanocytic tumor: Vascular tumors, Hemangioma variants. PathologyOutlines, 2022; Mar 10 (rev), pàgs: 3 [Consulta: 8 abril 2022].
* ↑ Duran, A; Duran, A; Dindar, T; Dindar, H «Pyogenic Granuloma of the Vermillion: Surgical Treatment of Lip Vermilion, and its Outcomes» (en anglès). Haydarpasa Numune Med J, 2020; 60 (2), pp: 156–161. ISSN 2687-346X. DOI: 10.14744/hnhj.2018.72692 [Consulta: 1r febrer 2022].
* ↑ Verma, PK; Srivastava, R; Baranwal, HC; Chaturvedi, TP; et al «Pyogenic Granuloma - Hyperplastic Lesion of the Gingiva: Case Reports» (en anglès). Open Dent J, 2012 Oct 5; 6, pp: 153-156. PMID: 23091574. DOI: 10.2174/1874210601206010153. PMC: 3474946 [Consulta: 1r febrer 2022].
* ↑ Alessandrini, A; Bruni, F Starace, M; Piraccini, BM «Periungual Pyogenic Granuloma: The Importance of the Medical History» (en anglès). Skin Appendage Disord, 2016 Maig; 1 (4), pp: 175-178. PMID: 27386461. DOI: 10.1159/000444302. PMC: 4908441 [Consulta: 1r febrer 2022].
* ↑ Mariño-Sánchez, F; Lopez-Chacon, M; Jou, C; Haag, O «Pediatric intranasal lobular capillary hemangioma: Report of two new cases and review of the literature» (en anglès). Respir Med Case Rep, 2016 Mar 31; 18, pp: 31-34. PMID: 27144115. DOI: 10.1016/j.rmcr.2016.03.009. PMC: 4840420 [Consulta: 1r febrer 2022].
* ↑ Daze, RP; Dinkins, J; Mahoney, MH «Osimertinib and Ramucirumab Induced Pyogenic Granulomas: A Possible Synergistic Effect of Dual Oncologic Therapy» (en anglès). Cureus, 2021 Maig 17; 13 (5), pp: e15076. PMID: 34150410. DOI: 10.7759/cureus.15076. PMC: 8208728 [Consulta: 3 febrer 2022].
* ↑ Durgun, M; Selçuk, CT; Ozalp, B; Aydinol, M; Alabalik, U «Multiple disseminated pyogenic granuloma after second degree scald burn: a rare two case» (en anglès). International Journal of Burns and Trauma, 2013 Abr 18; 3 (2), pp: 125-129. PMID: 23638332. ISSN: 2160-2026. PMC: 3636660 [Consulta: 3 febrer 2022].
* ↑ Hayashi, Y; Hosoe, N; Takabayashi, K; Limpias Kamiya, KJL; Mutaguchi, M; Miyanaga, R; Hirata, K; et al «Clinical and Endoscopic Characteristics of Pyogenic Granuloma in the Small Intestine: A Case Series with Literature Review» (en anglès). Intern Med, 2020 Feb 15; 59 (4), pp: 501-505. PMID: 31611535. DOI: 10.2169/internalmedicine.3745-19. PMC: 7056362 [Consulta: 2 febrer 2022].
* ↑ Meeks, MW; Kamal, UM; Hammami, MB; Taylor, JR; et al «Gastrointestinal Pyogenic Granuloma (Lobular Capillary Hemangioma): An Underrecognized Entity Causing Iron Deficiency Anemia» (en anglès). Case Rep Gastrointest Med, 2016; Jun 15, pp: 4398401. PMID: 27403353. DOI: 10.1155/2016/4398401. PMC: 4925958 [Consulta: 25 febrer 2022].
* ↑ Leung, AKC; Barankin, B; Hon, KL «Pyogenic Granuloma» (en anglès). Clinics Mother Child Health, 2014; 11 (1), pp: e106. ISSN 2090-7214. DOI: 10.4172/2090-7214.1000e106 [Consulta: 1r febrer 2022].
* ↑ Yusof, JM; Halim, AA; Hamizan, AKW «Severe epistaxis in pregnancy due to nasal pyogenic granuloma: A case report» (en anglès). J Taibah Univ Med Sci, 2020 Jul 20; 15 (4), pp: 334-337. PMID: 32982639. DOI: 10.1016/j.jtumed.2020.06.007. PMC: 7479160 [Consulta: 1r febrer 2022].
* ↑ Huang, TR; Lin, YJ; Chen, HC «Pyogenic Granuloma of the Auricle» (en anglès). Ear, nose, & Throat Journal, 2020; Nov 25, pp: 145561320968924. PMID: 33236929. DOI: 10.1177/0145561320968924. ISSN: 1942-7522 [Consulta: 3 febrer 2022].
* ↑ Drut, R «Pyogenic granuloma of the esophagus» (en anglès). Patol Rev Latinoam, 2011; 49 (Supl 1), pp: S11-S13. ISSN 2395-9851 [Consulta: 3 febrer 2022].
* ↑ Abateneh, A; Bekele, S «Corneal Pyogenic Granuloma: Rare Complication of Infectious Keratitis» (en anglès). Ethiop J Health Sci, 2014 Gen; 24 (1), pp: 85-88. PMID: 24591803. DOI: 10.4314/ejhs.v24i1.11. PMC: 3929932 [Consulta: 2 febrer 2022].
* ↑ Rao, PR; Furniturewala, AU; Gopinathan, I; Nair, AG «Conjunctival Pyogenic Granuloma Masquerading as Malignant Melanoma» (en anglès). Cureus, 2021 Ag 9; 13 (8), pp: e17029. PMID: 34522510. DOI: 10.7759/cureus.17029. PMC: 8425498 [Consulta: 2 febrer 2022].
* ↑ Azzopardi, EA; Xuereb, CB; Iyer, S «Pyogenic granuloma as a surrogate indicator of deep seated foreign bodies: a case report» (en anglès). Cases J, 2009 Ag 5; 2, pp: 7354. PMID: 19918522. DOI: 10.4076/1757-1626-2-7354. PMC: 2769352 [Consulta: 7 febrer 2022].
* ↑ Aaron, DM «Pyogenic Granulomas» (en anglès). MSD Manuals (Professional Version). Merck Sharp & Dohme Corp, 2022; Gen (rev), pàgs: 6 [Consulta: 25 febrer 2022].
* ↑ Gràcia Vilas, M; Montero García, L; Porquer Mezquida, M «Granuloma piógeno» (en castellà). Semergen, 2012 Set; 38 (6), pp: 417. PMID: 22935842. DOI: 10.1016/j.semerg.2012.03.005. ISSN: 1578-8865 [Consulta: 1r febrer 2022].
* ↑ Nthumba, PN «Giant pyogenic granuloma of the thigh: a case report» (en anglès). J Med Case Reports, 2008 Mar 31; 2, pp: 95. PMID: 18377654. DOI: 10.1186/1752-1947-2-95. PMC: 2329656 [Consulta: 3 febrer 2022].
* ↑ Chandra, BS; Rao, PN «Two cases of giant pyogenic granuloma of scalp» (en anglès). Indian Dermatol Online J, 2013 Oct; 4 (4), pp: 292-295. PMID: 24350008. DOI: 10.4103/2229-5178.120640. PMC: 3853893 [Consulta: 1r febrer 2022].
* ↑ Moffatt, DC; Warwryko, P; Singh, H «Pyogenic granuloma: an unusual cause of massive gastrointestinal bleeding from the small bowel» (en anglès). Can J Gastroenterol, 2009 Abr; 23 (4), pp: 261-264. PMID: 19373418. DOI: 10.1155/2009/579163. PMC: 2711675 [Consulta: 2 febrer 2022].
* ↑ Nagakari, K; Yago, A; Ohkura, Y; Tomita, D; Haruta, S; Takazawa, Y; Ueno, M; «Intestinal intussusception and progressive anemia due to pyogenic granuloma of the ileum: a case report» (en anglès). Surgical Case Reports, 2021 Abr 7; 7 (1), pp: 85. PMID: 33829341. DOI: 10.1186/s40792-021-01170-2. PMC: 8026799 [Consulta: 2 febrer 2022].
* ↑ Misawa, SI; Sakamoto, H; Kurogochi, A; Kirii, Y; Nakamura, S; Misawa, T; Yoneda, S; Hirano, M; Owa, O; et al «Rare cause of severe anemia due to pyogenic granuloma in the jejúnum» (en anglès). BMC Gastroenterolology, 2015 Oct 6; 15, pp: 126. PMID: 26444414. DOI: 10.1186/s12876-015-0355-6. PMC: 4596517 [Consulta: 2 febrer 2022].
* ↑ Marla, V; Shrestha, A; Goel, K; Shrestha, S «The Histopathological Spectrum of Pyogenic Granuloma: A Case Series» (en anglès). Case Reports in Dentistry, 2016; Jun 12, pp: 1323798. PMID: 27382492. DOI: 10.1155/2016/1323798. PMC: 4921146 [Consulta: 2 febrer 2022].
* ↑ Reznitsky, C; Resnik, SR; Calame, A; Erickson, CP; Resnik, BI «An unusual case of pyogenic granuloma-like Kaposi sarcoma» (en anglès). Dermatol Online J, 2021 Gen 15; 27 (1), pp: 1-12. ISSN 1087-2108. DOI: 10.5070/D3271052035. PMID: 33560794 [Consulta: 8 abril 2022].
* ↑ Mirshams, M; Daneshpazhooh, M; Mirshekari, A; Taheri, A; Mansoori, P; Hekmat, S «Cryotherapy in the treatment of pyogenic granuloma» (en anglès). Journal of the European Academy of Dermatology and Venereology, 2006 Ag; 20 (7), pp: 788-790. ISSN 0926-9959. DOI: 10.1111/j.1468-3083.2006.01615.x. PMID: 16898898 [Consulta: 4 febrer 2022].
* ↑ Parrulli, R; Franco, S; Petruzzi, M; Maiorano, E; Favia, G «Pyogenic Granuloma: surgical treatment with Diode Laser» (en anglès). Annali di Stomatologia (Roma), 2013 Oct 24; 4 (Supl 2), pp: 35-36. ISSN 1824-0852. PMC: 3860210. PMID: 24353806 [Consulta: 4 febrer 2022].
* ↑ Fekrazad, R; Nokhbatolfoghahaei, H; Khoei, F; Kalhori, KA «Pyogenic Granuloma: Surgical Treatment with Er:YAG Laser» (en anglès). J Lasers Med Sci, Tardor 2014; 5 (4), pp: 199-205. ISSN 2008-9783. PMC: 4281984. PMID: 25653822 [Consulta: 4 febrer 2022].
* ↑ Creighton George, SM; Gossain, SR; Morrison, IK; Coburn, PR «Recurrent pyogenic granuloma with satellitosis» (en anglès). BMJ Case Rep, 2012 Mar 20; 2012, pp: bcr1120115162. PMID: 22605705. DOI: 10.1136/bcr.11.2011.5162. PMC: 3316828 [Consulta: 7 febrer 2022].
* ↑ Pitarch, G; Pérez-Ferriols, A; Millán, F «Granuloma piogénico recidivante» (en castellà). Actas Dermosifiliogr, 2012 Jul-Ag; 103 (6), pp: 536-539. ISSN 1578-2190. DOI: 10.1016/j.ad.2011.04.017. PMID: 21872831 [Consulta: 4 febrer 2022].
* ↑ Fattore, D; Di Guida, A; Detoraki, A; Salvatores, GDF; Gallo, L; Fabbrocini, G «Successful treatment of eruptive pyogenic granuloma with propranolol» (en anglès). Dermatol Ther, 2021 Jul; 34 (4), pp: e14998. PMID: 34028922. DOI: 10.1111/dth.14998. PMC: 8459288 [Consulta: 4 febrer 2022].

## Bibliografia

* Kuyama, Kayo; Fukui, Kenji; Ochiai, Eriko; Wakami, Masanobu; et al. Pyogenic granuloma associated with Actinomyces israelii (en anglès). J Dent Sci, 2018 Set; 13 (3), pp: 285-288. PMID: 30895135. DOI 10.1016/j.jds.2012.09.026 [Consulta: 12 febrer 2022].
* Rancan, Alessandra; Boscarelli, Alessandro; Codrich, Daniela; Berti, Irene; et al. Pyogenic granuloma arising within capillary malformations in children: A case report and literature review (en anglès). Dermatol Reports, 2021 Ag 5; 13 (2), pp: 9115. PMID: 34497700. DOI 10.4081/dr.2021.9115 [Consulta: 2 febrer 2022].
* Asayama Sr., Naoki; Takeuchi, Yukari; Shigita, Kenjiro; Kaneko, Mayumi; Nagata, Shinji. Pyogenic Granuloma Mimicking T1 Colorectal Carcinoma (en anglès). Cureus, 2021 Ag 29; 13 (8), pp: e17536. PMID: 34513527. DOI 10.7759/cureus.17536 [Consulta: 2 febrer 2022].
* Sánchez-Torres, Alba; Pérez-Amate, Berta; Alberdi-Navarro, Javier; Cercadillo-Ibarguren, Iñaki; et al. Peripheral giant cell granuloma associated with a dental implant: A case report (en anglès). J Clin Exp Dent, 2021 Oct 1; 13 (10), pp: e1049-e1052. PMID: 34667501. DOI 10.4317/jced.57189 [Consulta: 4 febrer 2022].

## Enllaços externs

* Sizzling a Pyogenic Granuloma Myers, D; 2017, Oct. (anglès)
* How do you biopsy a pyogenic granuloma? Fleming, E. SidmartinBio; 2020, Jul. (anglès)
* Qué es un granuloma piógeno Guía de salud. 2021, Feb. (castellà)